b'\n_START_ARTICLE_\nAtsinaujinantieji energijos i\xc5\xa1tekliai\n_START_SECTION_\nPotencialas\n_START_PARAGRAPH_\n\xc5\xa0iaudai. \xc5\xa0iaud\xc5\xb3 pagaminama apie 2,5 mln. ton\xc5\xb3 per metus, pagal optimal\xc5\xb3 scenarij\xc5\xb3 numatoma 2020\xc2\xa0m. \xc5\xa1iaud\xc5\xb3 pagaminti 2,9 mln. ton\xc5\xb3 per metus. Suma\xc5\xbe\xc4\x97jus \xc5\xa1iaud\xc5\xb3 suvartojimui fermose, suma\xc5\xbeinus nuostolius ir kitas i\xc5\xa1laidas, techninis potencialas sudar\xc4\x97 apie 250 000 ton\xc5\xb3 (0,99 TWh) 2003\xc2\xa0m. ir 1,7 mln. ton\xc5\xb3 per metus (7,05 TWh) 2020\xc2\xa0m. optimalaus scenarijaus atveju. 2020\xc2\xa0m. ekonominis potencialas sieks 3,59 TWh. Tai yra \xc5\xa1iaud\xc5\xb3 perteklius labai blog\xc5\xb3 oro s\xc4\x85lyg\xc5\xb3 metais: tikimasi, kad tokios s\xc4\x85lygos pasitaikys kart\xc4\x85 kas de\xc5\xa1imt met\xc5\xb3. Planuojama padidinti \xc5\xa1iaud\xc5\xb3 suvartojim\xc4\x85 energijos gamybai iki 0,5 TWh 2010\xc2\xa0m. ir iki 1,5 TWh 2020\xc2\xa0m._NEWLINE_Mediena. Metin\xc4\x97s kirtim\xc5\xb3 apimtys 2003\xc2\xa0m. buvo 6,46 mln. ktm, santykin\xc4\x97s kirtim\xc5\xb3 apimtys sudar\xc4\x97 3,28 m\xc2\xb3/ha. \xc4\xaemanoma padidinti santykines kirtim\xc5\xb3 apimtis iki 3,6 m\xc2\xb3/ha ir taip padidinti kirtim\xc5\xb3 apimtis iki 7,4 mln. m\xc2\xb3 2020 metais. I\xc5\xa1 viso techninis potencialas 2020\xc2\xa0m. bus 9,8 TWh. Planuojama padidinti medienos suvartojim\xc4\x85 energijos gamybai iki 9,5 TWh 2010 metais ir iki 9,8 TWh (pasiekti potencial\xc4\x85) 2020\xc2\xa0m._NEWLINE_Biodegalai. Lietuvoje kuro suvartojimas transportui siekia 1000 kiloton\xc5\xb3 (kt). 180\xe2\x80\x93240 t\xc5\xabkst. ha ariamos \xc5\xbeem\xc4\x97s gal\xc4\x97t\xc5\xb3 b\xc5\xabti skirta raps\xc5\xb3, naudojam\xc5\xb3 biodyzelino gamybai, auginimui. Tai rei\xc5\xa1kia, jog biodyzelino gamybos potencialas yra lygus ma\xc5\xbedaug 117\xe2\x80\x93156 kt raps\xc5\xb3 metilo esterio. Jei 20 000 t etanolio b\xc5\xabt\xc5\xb3 panaudota biokuro gamybai, b\xc5\xabt\xc5\xb3 pagaminta apie 285 kt etanolio-benzino mi\xc5\xa1inio. \xc5\xa0is kiekis atitinka ma\xc5\xbedaug 80\xc2\xa0% \xc5\xa1iandien suvartojamo benzino kiekio. Planuojama, jog biodegal\xc5\xb3 vartojimas pasieks 0,72 TWh 2010\xc2\xa0m., kas sudaro tiktai tre\xc4\x8ddal\xc4\xaf ekonominio potencialo._NEWLINE_Saul\xc4\x97s energija. Vidutin\xc4\x97je perspektyvoje ekonominis saul\xc4\x97s energijos potencialas apima kar\xc5\xa1to vandens gamyb\xc4\x85 (0,5 TWh), \xc5\xbeem\xc4\x97s \xc5\xabkio produkt\xc5\xb3 d\xc5\xbeiovinim\xc4\x85, panaudojant saul\xc4\x97s energij\xc4\x85 (0,8 TWh) ir pasyv\xc5\xb3 patalp\xc5\xb3 \xc5\xa1ildym\xc4\x85 (1,25 TWh). Ilgalaik\xc4\x97je perspektyvoje \xc5\xa1ildymas saul\xc4\x97s energija gali b\xc5\xabti naudojamas centriniam \xc5\xa1ildymui vasaros m\xc4\x97nesiais, fotovolt\xc5\xb3 sistemos gali \xc4\xafgyti svarbi\xc4\x85 reik\xc5\xa1m\xc4\x99 elektros energijos gamyboje. Planuojama, jog saul\xc4\x97s energijos panaudojimas pasieks 0,0004 TWh 2010\xc2\xa0m. ir 0,0012 TWh 2020\xc2\xa0m.: \xc5\xa1ie skai\xc4\x8diai yra gana toli nuo nustatyto ekonominio potencialo._NEWLINE_V\xc4\x97jo energija. Nustatytas 0,85 TWh per metus v\xc4\x97jo energijos potencialas pagr\xc4\xafstas prielaida, jog \xc5\xbeemynin\xc4\x97je dalyje esan\xc4\x8di\xc5\xb3 v\xc4\x97jo j\xc4\x97gaini\xc5\xb3 gali b\xc5\xabti papildomai sukonstruota iki 500 MW. Tai riba, kuri negali b\xc5\xabti per\xc5\xbeengta be papildom\xc5\xb3 i\xc5\xa1laid\xc5\xb3 elektros energijos tinklo rekonstrukcijai. Nustatyta, jog potencialas bus i\xc5\xa1naudotas iki 2020\xc2\xa0m. Po 2020\xc2\xa0m. pagr\xc4\xafstai dalis v\xc4\x97jo j\xc4\x97gaini\xc5\xb3 gali b\xc5\xabti \xc4\xafrengta j\xc5\xabroje, kur geriausios v\xc4\x97jo s\xc4\x85lygos.'